Ehdotus NEUVOSTON PÄÄTÖS Euroopan unionin puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin /* COM/2012/0753 final - 2012/0347 (NLE) */





PERUSTELUT 1. EHDOTUKSEN TAUSTA Yhdistyneiden kansakuntien elintarvike- ja maatalousjärjestön (FAO) ja Yhdistyneiden kansakuntien ympäristöohjelman (UNEP) alaisuudessa käydyt neuvottelut yleissopimuksesta, joka koskee tiettyjä kansainvälisen kaupan kohteina olevia kemikaaleja ja torjunta-aineita koskevaa ilmoitetun ennakkosuostumuksen menettelyä, saatettiin päätökseen maaliskuussa 1998. Yleissopimus avattiin allekirjoittamista varten syyskuussa 1998 Rotterdamissa järjestetyssä ministerikokouksessa. Yhteisö allekirjoitti sen 11 päivänä syyskuuta 1998. Rotterdamin yleissopimus on tärkeä edistysaskel kehitettäessä tiettyjen vaarallisten kemikaalien, muun muassa torjunta-aineiden, kansainvälistä sääntelyä. Yleissopimuksen tavoitteena on lisätä osapuolten yhteisvastuuta ja yhteistoimintaa näiden aineiden kansainvälisessä kaupassa ihmisten terveyden ja ympäristön suojelemiseksi mahdollisilta haittavaikutuksilta sekä myötävaikuttaa ympäristönäkökohtien kannalta järkevään kemikaalien käyttöön. Unioni on pannut yleissopimuksen täytäntöön vaarallisten kemikaalien viennistä ja tuonnista 17 päivänä kesäkuuta 2008 annetulla Euroopan parlamentin ja neuvoston asetuksella (EY) N:o 689/2008[1]. Neuvosto hyväksyi yleissopimuksen Euroopan yhteisön puolesta 25 päivänä syyskuuta 2006 tekemällään päätöksellä 2006/730/EY[2]. Yleissopimus tuli voimaan 24 päivänä helmikuuta 2004. Yleissopimuksen osapuolten konferenssin kuudes kokous (COP5) järjestetään Genevessä 28 päivän huhtikuuta ja 11 päivän toukokuuta 2013 välisenä aikana. Unionin lisäksi 26 sen jäsenvaltioista on yleissopimuksen sopimuspuolia. Osapuolten konferenssin alaisuudessa toimivan kemikaalien arviointikomitean (CRC) suositusten perusteella osapuolten konferenssin odotetaan tekevän päätös uusien kemikaalien lisäämisestä yleissopimuksen liitteeseen III, minkä jälkeen niihin sovelletaan PIC-menettelyä. Kemikaalien arviointikomitea suosittelee, että Rotterdamin yleissopimuksen liitteeseen III lisätään kemikaalit atsinfossi-metyyli, krysotiiliasbesti, oktabromidifenyylieetterin kaupalliset seokset, pentabromidifenyylieetteri ja pentabromidifenyylieetterin kaupalliset seokset, perfluoro-oktaanisulfonihappo, perfluoro-oktaanisulfonaatit, perfluoro-oktaanisulfonamidit ja perfluoro-oktaanisulfonyylit sekä nestemäiset valmisteet (emulgoituva tiiviste ja liukoinen tiiviste), jotka sisältävät parakvattidikloridia (276 g/L tai enemmän), joka vastaa parakvatti- ionia (200 g/L tai enemmän); näistä koskevia vastaavia rajoituksia on jo unionin lainsäädännössä. Komissio ehdottaa näin ollen, että neuvosto päättää kannattaa unionin puolesta yleissopimuksen liitteeseen III tehtäviä muutoksia osapuolten konferenssin kuudennessa kokouksessa. 2012/0347 (NLE) Ehdotus NEUVOSTON PÄÄTÖS Euroopan unionin puolesta omaksuttavasta kannasta Rotterdamin yleissopimuksen liitteeseen III tehtäviä muutoksia koskeviin ehdotuksiin EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 207 artiklan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan unioni on ratifioinut Rotterdamin yleissopimuksen kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä, jäljempänä ’Rotterdamin yleissopimus’[3]. (2) Rotterdamin yleissopimus pannaan unionissa täytäntöön vaarallisten kemikaalien viennistä ja tuonnista 17 päivänä kesäkuuta 2008 annetulla Euroopan parlamentin ja neuvoston asetuksella (EY) N:o 689/2008[4]. (3) Jotta voitaisiin varmistaa, että tuojamaat hyötyvät Rotterdamin yleissopimuksessa määrätystä suojelusta, on tarpeen ja tarkoituksenmukaista antaa tuki kemikaalien arviointikomitean (CRC) suositukselle lisätä Rotterdamin yleissopimuksen liitteeseen III atsinfossi-metyyli, krysotiiliasbesti, oktabromidifenyylieetterin kaupalliset seokset, pentabromidifenyylieetteri ja pentabromidifenyylieetterin kaupalliset seokset, perfluoro-oktaanisulfonihappo, perfluoro-oktaanisulfonaatit, perfluoro-oktaanisulfonamidit ja perfluoro-oktaanisulfonyylit sekä nestemäiset valmisteet (emulgoituva tiiviste ja liukoinen tiiviste), jotka sisältävät parakvattidikloridia (276 g/L tai enemmän), joka vastaa parakvatti-ionia (200 g/L tai enemmän). Näiden aineiden käyttö on jo kielletty unionissa tai sitä on ankarasti rajoitettu, ja ne kuuluvat näin ollen Rotterdamin yleissopimuksen määräyksiä tiukempien vientivaatimusten soveltamisalaan. (4) Rotterdamin yleissopimuksen kuudennen osapuolten konferenssin odotetaan päättävän ehdotettujen muutosten tekemisestä liitteeseen III. Unionin olisi kannatettava näitä muutoksia, ON HYVÄKSYNYT TÄMÄN PÄÄTÖKSEN: Ainoa artikla Komissio kannattaa unionin puolesta Rotterdamin yleissopimuksen osapuolten konferenssin kuudennessa kokouksessa atsinfossi-metyylin, krysotiiliasbestin, oktabromidifenyylieetterin kaupallisten seosten, pentabromidifenyylieetterin ja pentabromidifenyylieetterin kaupallisten seosten, perfluoro-oktaanisulfonihapon, perfluoro-oktaanisulfonaattien, perfluoro-oktaanisulfonamidien ja perfluoro-oktaanisylfonyylin sekä nestemäisten valmisteiden (emulgoituva tiiviste ja liukoinen tiiviste), jotka sisältävät parakvattidikloridia (276 g/L tai enemmän), joka vastaa parakvatti-ionia (200 g/L tai enemmän), lisäämistä Rotterdamin yleissopimuksen liitteeseen III. Tehty Brysselissä Neuvoston puolesta Puheenjohtaja [1] EYVL L 204, 31.7.2008, s. 1. [2] EYVL L 299, 28.10.2006, s. 23. [3] EYVL L 299, 28.10.2006, s. 23. [4] EYVL L 204, 31.7.2008, s. 1.